  Туспуктэм: Григорий Фомин Анжелика Тихонова корреспондент 28-тӥ пӧсьтолэзьысен 1-тӥ гудырикошконозь Удмуртиын нюлэсъёсын тылпу потонлы 4-тӥ классъем кышкытлык луоз. Со сярысь улосвыл Гидрометцентр вылэ чӧлскыса элькунысь Граждан оборная но шуэрес учыръёсъя ӧри ивортӥз. Тылпуосты алон понна нюлэсъёсын уг яра: тылскылыны; жуг-жаг куяны; кӧс турын вылэ шырпу яке тамак пум куяны; ӝуаны быгатӥсь суретъёсын пыӵатэм ӟустариосты келляны; турынэз сутыны, шашыез кенжытъяны; ӟенеликъёсты но пияла пырыосты шунды шоры келляны; пӧйшурасьёслы – ӝуась яке ӵындӥсь пыӵал-тӥрлыкъёсты ужазы кутыны. Тылпу потон учырез синйылтыку, 112 номеро телефонъя ивортоно. Тодэ вайытом, Удмуртиын тылпу потонлы кышкытлыко вакыт 22-тӥ оштолэзе кутскиз.  Тегъёс: Ижкар Удмуртия инкуазь тылпу  